ناس کورد-
دەسەڵاتدارانى باشوورى ئەفریقیا جۆسیاما سیوولی تەمەن 37 ساڵیان دەستگیرکردووە کە پێشتر بانگەشەى ئەوەى کرد بە یەک سک 10 مناڵى بووە و ژمارەیی پێوانەى شکاندووە، ئەوەش بەهۆى ساختەکاریی لە ڕوداوەکەدا.
ڕۆژی 8ی حوزەیرانی 2021، ژنێک بەناوی گوسیام سینولى لە باشورى ئەفریقا بە سکێک 10 منداڵى بووە و بەوەش ئەو ژمارەیەى شکاند کە مانگى ئایار تۆمار کرابوو کە ژنێک لە وڵاتی مالی نۆ منداڵی بوو بوو.
ئەو کاتە هەواڵەکە لە زۆربەى میدیا و ئاژانسە جیهانییەکان بڵاوبوویەوە.
بەڵام تیپۆجۆ تسۆتیتسى، هاوسەرى گواسیاما تمارا سیوول بە ئاژانسی سپۆتنیکى ڕووسى ڕاگەیاندووە، ئەو شوێنى ژنەکەى نازانێت و تا ئێستاش مناڵە لەدایکبووەکانی نەبینیووە و ناشزانێ چەند دانەن.
خێزانى تسۆتیتسى لە ڕاگەیەنراوێکدا ئاماژەیان بۆ ئەوە کردووە، کوڕەکەیان ئەوەى پێڕاگەیاندوون کە هەوڵەکانى بۆ دۆزینەوەى دایکى مناڵەکانى کە خۆى شاردووەتەوە و هیچ شتێکیش لەبارەیەوە نازانێت دەخاتەوەگەڕ و ئەوەشى پێووتوون ئەو خۆى مناڵەکانى بەچاوى خۆى نەبینیووە تەنها ژنەکەى بە تەلەفۆن پێوتووە کە 10 مناڵى دووانەییان لەدایک بووە.
ماڵپەڕى دەیلى بیستى ئەمەریکیش بڵاوى کردووەتەوە، بەرپرسانى تەندروستى ژنەکەیان گلداوەتەوە و خستوویانەتە ژێر چاودێرییەوە لە یەکێک لەنەخۆشخانەکاندا دواى پشکینن دەرکەوتووە کە سیوول دووگیان نەبووە.
زیاتر بخوێنەوە: پێنج کچ و چوار کوڕ.. ژنێک بە سکێک نۆ منداڵى بوو
مانگی ئایاری ڕابردوو، حەلیمە سیسى تەمەن 25 ساڵى مالی بوو، کە مانگى پێشوو 9 منداڵى بە سکێک بوو کە 5 یان کوڕ بوون و 4 یان کچ.